## Carlos Mazón mostra el suport del Consell perquè Xirivella puga afrontar els seus reptes

*** El president de la Generalitat ha assistit a la X edició de 'Paelleando', en el marc de les festes patronals d'esta localitat**

El president de la Generalitat, Carlos Mazón, ha visitat la localitat de Xirivella per a participar en un dels esdeveniments més multitudinaris de les seues festes patronals com el 'Paelleando' en el qual participen més de 4.500 persones.

Carlos Mazón ha mostrat el suport del Consell "al govern del canvi a Xirivella" perquè puga afrontar els seus reptes, com “el transport públic que se li negava i que vol posar en marxa”, a més d'augmentar el seu sòl industrial i un nou Xirivella “més social”.

El cap de l'executiu valencià s'ha mostrat molt content de poder participar en la X edició de 'Paelleando' i ha destacat que Xirivella “obri els seus braços amb el que millor sabem fer, com és una paella valenciana”.

Fecha: 16/09/2023